મુંબઈએ છેલ્લી ત્રણ મૅચમાં ઓલરાઉન્ડ દેખાવથી વિજય મેળવ્યો હતો. મુંબઈના સૂર્યકુમાર યાદવ, ઇશાંત કિશન, પંડયાબંધુઓ અને સુકાની રોહિત શર્મા હાલ ફોર્મમાં છે. સમસ્યા ઓપનર એવિન લૂઇસના ફોર્મની છે. તો સારી શરૂઆત બાદ મિડલ અૉર્ડરની નિષ્ફળતાએ મુંબઈને મુશ્કેલીમાં મૂકી છે. લૂઇસ, શર્મા અને ડયુમિની પણ ચાલી ગયા તો મુંબઈના રન પૂરને રોકવાનું આસાન નહીં હોય. નવોદિત લેગ સ્પીનર મયંક માર્કન્ડે મુંબઈ માટે આ સિઝનની શોધ સમાન છે. તો હાર્દિક પંડયાનું બૉલિંગ ફોર્મ પણ ટીમ માટે ઉત્સાહપ્રેરક બાબત છે. બુમરાહ પાછો લયમાં આવ્યો છે. તો મિચેલ મેકલેનેગ, બેન કટિંગ અને કૃણાલ પંડયાને કારણે બૉલિંગ આક્રમણને સંતુલન મળે છે.